Folketing
2014-03-13

Det vil jeg meget gerne svare på, men jeg bliver nødt til igen at slå fast, at det for os er to forskellige ting. Det første er det principielle juridiske: Det skal være medlemsstaterne, som selv fastsætter kriterierne for tildeling af velfærdsydelser. Hvis vi så får det slået fast og er enige om, at det danske Folketing fastsætter de kriterier, så er det næste, at vi i Liberal Alliance mener, at der skal være en optjeningsperiode på 5 år. Hvis du kommer til Danmark for at arbejde, skal du tegne en sundhedsforsikring, og det er sådan set præcis det samme krav, som vi vil stille i forhold til indvandring i øvrigt.